Tolong jelaskan mengenai Zaini Kosnin dalam bahasa melayu

Zaini Kosnin merupakan seorang penerbit, pengarah dan penulis skrip di Malaysia.

Dilahirkan pada 16 Februari 1981, di Ayer Hitam, Johor dan memulakan kerjaya sebagai penulis skrip dan karya yang pertama ditulis adalah Epilog Senja Di Bumi Sintok. Namun skrip itu tidak dapat diterbitkan di atas sebab-sebab tertentu. Kemudian skrip tersebut diubah jalan cerita dan tajuk kepada Arus Ke Kuala dan mendapat tempat di RTM.

Karya beliau yang kedua adalah Aku Nak Jadi D.J ditulis pada tahun 2002 telah mendapat tempat di TV3 untuk slot Cerekarama, namun ditukar tajuk kepada D.J Millenium dan hanya ditayangkan pada tahun 2008.

Dalam pada masa itu, beliau terus menulis skrip dan juga melakukan kerja-kerja dibelakang tabir dari sebagai pembancuh air dilokasi penggambaran sehinggalah menjadi Pengurus Produksi, Pengarah dan Penerbit Eksekutif.

Sehingga kini, beliau telah menghasilkan lebih 200 buah skrip untuk drama episod, telemovie, dokumentari, video korporat dan sebagainya. Antara karya beliau yang popular adalah Halimah Jongang - Astro Prima, Lillahi Ta'ala - TV9, Fatimah Juling - Astro Prima dan Yang Terpuji - TV3.

Pernah berkhidmat sebagai Pengarah (Ketua Jabatan) di Uniutama Film Centre, Universiti Utara Malaysia pada tahun 2010 sebelum meletak jawatan dan menubuhkan syarikat Z K Creative Production Sdn. Bhd. pada tahun 2011.